Diari Oficial de la Generalitat Valenciana


Sumari del DOGV 1287, del 19-04-1990 (1990/817170)

RESOLUCIÓ de 12 de març de 1990, del Director General de Comerç, per la qual queden autoritzats determinats horaris comercials excepcionals.
--------------------------------------------------------------------------------------------------------------------------------------------

### Dades del document

Número de DOGV
:   1287

Data del DOGV
:   19-04-1990

Secció del DOGV
:   ALTRES DISPOSICIONS

Número del document
:   1990/817170


Data del document
:   12-03-1990

Organisme emissor
:   Conselleria d'Indústria, Comerç i Turisme

Tipus de document
:   Resolució

Resolució de 12 de març de 1990, del Director General de Comerç per la qual queden autoritzats determinats horaris comercials excepcionals.  
Tenint en compte el procés de consulta promogut per aquesta Direcció General de Comerç, adreçat als diferents estaments comercials, amb l?objecte de conéixer els seus criteris i propostes pel que fa a les excepcions, i que serà d'aplicació general i d'ús discrecional pel comerç, al règim bàsic d'horaris establert per l'article 9é. de la Llei 8/86 de la Generalitat Valenciana, sobre ordenació del comerç i superfícies comercials.  
Vist que aquest procés constitueix una repetició d'allò que s'hi ha realitzat en altres anys, amb el mateix propòsit de determinar aquelles excepcionalitats que, pel seu caràcter anual, són costum en la pràctica comercial.  
Atés que ara s'ha produït un gran esforç d'harmonització que ha que ha permès d'aconseguir una proposta consensuada entre les postures tradicionalment allunyades en els seus plantejaments sobre el tema.  
Atés que la proposta resultant és aconsellable perquè implica l'autoordenació del sector, pràctica sempre desitjable, que garanteix tant una raonable correspondència amb els interessos de la demanda, com una equilibrada regulació dels esforços de l'oferta.  
Atés que l'article 9é de la Llei 8/86 de la Generalitat Valenciana confereix a la Direcció General de Comerç atribucions per a l'autorització d'horaris i de dies excepcionals al regim general que aquest article estableix, he resolt:  
Primer. Durant l?exercici comercial actual, que s'inicià el dia 1 de febrer i finalitzarà el 31 de gener del proper any, s'autoritza els establiments comercials minoristes, ubicats a la Comunitat Valenciana, a ampliar voluntàriament la seua activitat comercial als dies i als horaris excepcionals que estableix aquesta resolució.  
Segon. A causa de la venda en rebaixes corresponent a l'acabament de la temporada d'estiu s'autoritza els establiments minoristes que la practiquen a sobrepassar, durant els dies laborals compresos entre el 2 i el 31 de juliol, tots dos inclosos, l?horari setmanal bàsic de seixanta hores, en un màxim de setze hores per al conjunt del període assenyalat.  
De manera indicativa es recomana que l?establiment distribuesca les hores d?obertura excepcional autoritzades les dues primeres setmanes de la venda promocional.  
Tercer. Amb motiu de la venda en rebaixes corresponent a l'acabament de la temporada d'hivern s'autoritza els establiments comercials minoristes que la practiquen a sobrepassar, durant els dies laborals del període comprés entre el 7 i el 20 de gener de 1991, tots dos inclosos, l?horari setmanal bàsic de seixanta hores, en un màxim de setze hores per al conjunt del període assenyalat.  
Quart. a causa de la campanya de vendes de Nadal i Reis 1990-91 s'autoritza els establiments comercials minoristes a sobrepassar les seixanta hores d'obertura setmanal màxima, en la forma següent:  
a) Durant els dies laborables de la setmana del 10 al 16 de desembre de 1990, fins un màxim de dotze hores.  
De manera indicativa es recomana la utilització equitativa d'aquestes hores de dilluns a dissabte de la setmana considerada, i es pot retardar el tancament de l?establiment fins a les 22 hores.  
b) Durant els dies laborables de la setmana de 17 al 23 de desembre de 1990 fins a un màxim de dotze hores.  
De manera indicativa es recomana que l?establiment utilitze equitativament aquestes hores de dilluns a dissabte de la setmana esmentada, i que puga retardar el seu tancament fins a les 22 hores.  
c) Durant els dies laborables de la setmana de 24 al 30 de desembre de 1990, fins a un màxim de deu hores.  
De manera indicativa es recomana utilitzar equitativament aquestes hores dilluns, dimecres, dijous, divendres i dissabte de la setmana esmentada, i es pot retardar el tancament de l?establiment fins a les 22 hores.  
d) Durant els dies laborables de la setmana de 31 de desembre de 1990 al 6 de gener de 1991 durant un màxim de dotze hores.  
De manera indicativa es recomana la utilització d'aquestes hores per tal de retardar el tancament de l?establiment fins a les 22 hores dilluns, dimecres, dijous i divendres i fins a les 24 hores dissabte de la setmana assenyalada.  
Cinqué. En el període establert per l'apartat primer d'aquesta Resolució, els establiments comercials minoristes podran obrir al públic, fins a un màxim de quatre dies festius i fins a un màxim de 10 hores diàries en cadascun d'ells.  
Amb aquesta finalitat es permet l?habilitació comercial dels dies 1 de juliol, 15 d'agost, i 8, 23 i 30 de desembre, d'entre els quals els establiments comercials minoristes que decidesquen usar la possibilitat establerta en el paràgraf anterior, n'hauran d'elegir una.  
Sisé. Anteriorment al 31 de maig de 1990 les Cambres de Comerç, els Ajuntaments, les Agrupacions de Comerciants, o les empreses comunicaran a la Direcció General de Comerç, de manera individual, els dies festius que hi hagen seleccionat.  
No obstant això, és possible la modificació de la selecció formulada inicialment. En aquest cas es comunicarà la rectificació almenys quinze dies naturals abans de la primera data en el temps que resulte afectada, i es presentaran les raons que fonamenten el. canvi.  
Les comunicacions, quan es presenten col·lectivament, precisaran el seu abast espacial o sectorial i en tots els casos hauran d'indicar fins a quatre dies festius d'aquells que es relacionen en l'apartat cinqué.  
Seté. Cas que no es formule a la Direcció General de Comerç la comunicació prevista en l'apartat anterior s'entendrà que l?establiment comercial opta per la possibilitat d'obrir al públic un o més d'un dels dies 1 de juliol, 15 d'agost, 23 i 30 de desembre exclusivament.  
Vuité. Els establiments comercials minoristes que tinguen autorització individual d'horaris excepcionals, se'ls aplicarà el que estableix aquesta resolució en tot allò que els siga més favorable sense sobrepassar els màxims que s'hi estableix.  
Nové. La possibilitat de realitzar aquests horaris comercials excepcionals s'entén sense perjudici i amb estricte compliment de la legislació vigent.  
Desè. Aquesta resolució es publicarà en el Diari Oficial de la Generalitat Valenciana  
València, 12 de març de 1990. - El Director General de Comerç: Manuel López Estornell.